Kobbernett nedlegges - alternativer uten fiber

Mange innbyggere i Sirdal har fått et brev fra Telenor angående kobbernett. For mer info se her: <https://www.telenor.no/privat/internett/modernisering/>

Kort sagt: Telenor tilbyr ikke lenger support for kobbernett. Dvs. hvis telefon-/internettlinjen blir ødelagt f.eks. pga. av været, så har husholdninger/firma som bruker kobbernett ikke lenger telefon/internett og Telenor vil ikke sende ut tekniker lenger.

Telenor jobber med en utbyggingsplan for fiber, men vi kjenner ikke omfanget av denne planen her i Sirdal. Vi vet heller ikke når utbyggingsplanen er ferdig.

Til tross for at vedlikeholdet av kobbernettet nedlegges så gis det ikke noe tilbud om prisreduksjon for abonnementet. Dvs. en betaler akkurat det samme som før, men får ikke support lenger.

Eneste alternativ er da mobilt bredbånd. Dette er ikke et akseptabelt alternativ. Mange trenger ubegrenset datatrafikk og det finnes ikke med mobilt bredbånd.

Men da er det håp:

Hvis du har kobbernett i dag, så kan du bestille "Hjemmebredbånd mobil" og deretter si opp det gamle "kobber abonnement".

Det er egentlig det samme som vanlig mobilt bredbånd, men du vil få 1 TB datatrafikk. Etterpå reduseres hastigheten til 5 Mbit/s. "Hjemmebredbånd mobil" finnes med forskjellige hastigheter (10/30/100 Mbit/s).

Det er et helt nytt tilbud fra Telenor og det ser ikke ut at de markedsfører dette.

Men jeg kan si, at det var ikke noe problem å bestille denne løsningen.

Utstyret ble sent noen dager etterpå og alt fungerte med en gang. Etter ca. 6 uker med testing kan jeg anbefale "Hjemmebredbånd mobil" for de som ikke vil vente til de gamle kobberlinjene ikke fungerer lenger. Hastigheten er utrolig bra, og hvis du bor i et område med svakere mobildekning kan Hjemmebredbånd Mobil leveres med en ekstern antenne som monteres på husets yttervegg.

Mer info om Hjemmebredbånd mobil:

<https://www.telenor.no/privat/internett/modernisering/hjemmebredband/>

Tre ting til:

* Du kan kun bestille "Hjemmebredbånd mobil" hvis du har kobbernett fra før og hvis du ikke har mulighet å bestille fiber.
* Det er ikke mulig for en bedrift å bestille "Hjemmebredbånd mobil", men bedrift kan betale fakturaene.
* Det er ingen løsning for fasttelefon, bare for internett!

Jeg får forresten ikke noe provisjon :-) Men du kan gjerne ta kontakt for mer info eller hjelp.

Jan Becker

Plan B Sirdal AS